เรื่องร้องเรียน: ปรับปรุงการให้บริการแก่ผู้ค้าในตลาดสนามหลวง 2 ปัจจุบันการชำระค่าเช่าแผงค้า ต้องใช้เวลาเข้าคิว อย่างต่ำ 1 ชั่วโมง (ระยะ 3 เดือนที่ผ่านมา รอ 3-4 ชั่วโมงขึ้นไป) ซึ่งถ้าผู้ค้าดูแลร้านคนเดียวก็ =ปิดแผงค้าไปเลย การระบุแผงค้า ผู้ค้าต้องนำใบเสร็จของเดือนก่อนหน้ามาด้วย ไม่เช่นนั้นคงต้องรอข้ามวัน ระบบ database การจัดการการเงิน และให้บริการผู้ค้าน่าจะปรับปรุงได้ทั้งนี้ทั้งสำนักงานตลาดและผู้ค้า จะใช้เวลาใหได้ประโยชน์ขึ้นทุกฝ่าย
การดำเนินการของเจ้าหน้าที่: ตลาดธนบุรีขอเรียนชี้แจงว่าการรับชำระค่าบริการต่าง ๆ ของตลาดธนบุรีตามประเด็นดังนี้ 	๑. มีการใช้ระบบคอมพิวเตอร์ในการชำระเงินแต่ยังดำเนินการล่าช้า เนื่องจากมีขั้นตอนการออกใบเสร็จรับชำระเงินได้ ครั้งละ ๑ รายการ อาทิ ค่าเช่าแผงค้า ค่าเช่าช่วง ค่าน้ำประปา ค่าไฟฟ้า ค่าอัคคีภัย ค่าภาษีที่ดินและสิ่งปลูกสร้าง อีกทั้ง ผู้ค้าส่วนใหญ่มาชำระเงินหลายแผงค้าและหลายรายการ จึงต้องใช้ระยะเวลาในการดำเนินการ 	๒. การรับชำระค่าบริการประเภทต่าง ๆ ภายในตลาดธนบุรี มีความล่าช้าในการให้บริการ การออกใบเสร็จการชำระค่าบริการประเภทต่าง ๆ ด้วยโปรแกรมระบบ CD Organizer อยู่ในช่วงท้ายเดือนของปีงบประมาณ (ตั้งแต่เดือนมิถุนายน ๒๕๖๕ เป็นต้นไป) ข้อมูลจึงมีความหนาแน่นส่งผลทำให้ระบบในการออกใบเสร็จรับชำระเงินซึ่งมีข้อมูลบรรจุจำนวนมาก ทำให้การประมวลผลช้าลง ในการนี้ ตลาดธนบุรีได้หารือและประสานบริษัท CD Organizer ที่ดูแลระบบคอมพิวเตอร์ของตลาดธนบุรีเบื้องต้นให้มาดำเนินการย้ายข้อมูลการรับชำระเงินดังกล่าว ในปีงบประมาณ พ.ศ.๒๕๖๕  การออกใบเสร็จเก็บไว้บางส่วน เพื่อให้ระบบการรับชำระเงิน จะมีความคล่องตัวรวดเร็วขึ้นเรียบร้อยแล้ว 	๓. การระบุแผงค้า ที่ต้องให้ผู้ค้านำใบเสร็จล่าสุดมาด้วยนั้นเป็นผลดีกับผู้ค้าและพนักงานรับชำระเงินเพื่อความถูกต้อง และไม่เสียเวลาในการตรวจเช็คการชำระเงินของเดือนล่าสุด ซึ่งหากผู้ค้าไม่ได้นำใบเสร็จรับเงินที่ชำระในเดือนสุดท้ายมาด้วยจะต้องเสียเวลาในการใช้วิธีเช็คในระบบ CD Organizer ต้องใช้เวลาในการค้นหาข้อมูลและส่งผลต่อระบบการรับเงินของช่องชำระเงินอื่น ๆ อีกด้วย 	ทั้งนี้ ตลาดธนบุรีได้ดำเนินการเพื่อความสะดวกรวดเร็วในการชำระเงิน ดังนี้ 	๑. ช่องทางที่ ๑ รับชำระเงินช่องทางด่วน ผู้ค้าที่มีแผงค้าไม่เกิน ๓ แผงค้าต่อ ๑ คิว (รับบัตรคิวช่องทางด่วน) 	๒. ช่องทางที่ ๒ – ๓ รับชำระปกติ ผู้ค้าที่มีจำนวนมากกว่า ๓ แผงค้า (รับบัตรคิวปกติ)  ขอบคุณค่ะ
ความเห็นของผู้แจ้ง: สิ่งที่ตอบมา มันไม่ใช่การแก้ไขนะคะ เขาเรียกว่าแก้ตัว ลองไปดูระบบขอองค์กรณ์อื่นนะคะ อาจเห็นว่าการปรับปรุงต้องทำไง ลูกค้าธนาคารที่ไปชำระเงินกู้บ้านก็ต้องชพระกันหลายรายการต่อใบเสร็จ เงินต้น ดอกเบี้ย ประกันฯ ++ ธนาคารทำอย่างไรจึงบริการลูกค้าได้เป็นร้อยคิวใน 1 ชั่วโมง บริการของสนามหลวง 2 ถ้าไม่อยากรอคิวครึ่งวัน ต้องไป 2 รอบ คือไปส่ง เอกสารแล้วมารับในวันอื่น รวมแลเวผู้ค้าเสียเวลา  1 วัน ทุกเดือน ถ้าทำงานคนเดียว คือปิดร้าน ขาดรายได้ไปเลย
พื้นที่: แขวงทวีวัฒนา เขตทวีวัฒนา กรุงเทพมหานคร